Държавен вестник, бр. 28, 2002 г., стр. 11

Б Р О Й  28
Д Ъ Р Ж А В Е Н   В Е С Т Н И К
С Т Р .  11
приватизационните сделки, докато заемат съ-
ответната длъжност и в едногодишен срок след
това, освен при участие в централизирани
публични търгове.
(2) Членовете на Изпълнителния съвет и на
Надзорния съвет на Агенцията за следприва-
тизационен контрол, както и членовете на се-
мействата им нямат право да придобиват иму-
щества, дялове или акции в търговски дружес-
тва с държавно участие, докато заемат съот-
ветната длъжност и в едногодишен срок след
това, освен при участие в централизирани пуб-
лични търгове, както и да бъдат членове на
органи на управление на приватизирани тър-
говски дружества, които подлежат на следп-
риватизационен контрол.
Чл. 24. Лицата, извън тези по чл. 23, които
са натоварени от Агенцията за приватизация
или от общинските съвети с провеждането на
търгове и конкурси, с изготвянето на правни
анализи, приватизационни оценки и други дей-
ности по чл. 5, и членовете на техните семей-
ства нямат право да придобиват имущество,
дялове или акции от съответния приватизиран
обект в течение на една година от сключване-
то на приватизационната сделка, освен при
участие в централизирани публични търгове.
Чл. 25. (1) В случаите, когато лицата по
чл. 23, ал. 1 и чл. 24 участват в подготовката
и/или осъществяването на приватизационна
сделка, от реализирането на която те или чле-
новете на семействата им имат търговски, фи-
нансов или друг интерес, са длъжни да разкри-
ят това обстоятелство и да прекратят участие-
то си в обсъждането и вземането на решение за
сключване на приватизационната сделка.
(2) В случаите, когато член на Изпълнител-
ния съвет на Агенцията за следприватизацио-
нен контрол участва в осъществяване на след-
приватизационен контрол по приватизационен
договор, от който той или членовете на семей-
ството му имат търговски, финансов или друг
интерес, е длъжен да разкрие това обстоятел-
ство и да прекрати участието си в работата и
вземането на решение по конкретния случай.
Г л а в а  п е т а
ИНФОРМАЦИЯ, СВЪРЗАНА С ПРИВАТИ-
ЗАЦИОННИЯ ПРОЦЕС
Чл. 26. (1) Агенцията за приватизация и об-
щинските съвети възлагат изготвянето на ана-
лизи на правното състояние на обектите за
приватизация, които се извършват от право-
способни юристи, определени по реда на чл. 5,
ал. 2. Верността на информацията, съдържа-
ща се в анализите, се удостоверява от лицата,
представляващи приватизиращото се търгов-
ско дружество.
(2) Агенцията за приватизация и общински-
те съвети могат да възлагат изготвянето на
приватизационни оценки на обектите за прива-
тизация, които се извършват от оценители,
определени по реда на чл. 5, ал. 2. Заключени-
ята и предложенията на оценителските докла-
ди имат препоръчителен характер.
(3) При приватизацията на търговски дру-
жества, които имат права, възникнали или с
местоизпълнение на територията на друга дър-
жава, задължително се изготвя приватизацион-
на оценка, която се приема от органа за прива-
тизация след одобрението є от министъра на
финансите.
(4) Анализите на правното състояние и при-
ватизационните оценки не представляват слу-
жебна тайна, могат да бъдат разгласявани и
включвани в публичния регистър, с изключе-
ние на документите, фактите и обстоятелства-
та, които представляват търговска тайна на
приватизиращото се дружество.
(5) Методите, обхватът и условията за извър-
шване на приватизационните оценки, условията
и редът за лицензиране на оценителите, както и
съдържанието на анализите на правното състо-
яние се определят от Министерския съвет.
(6) В едномесечен срок след поискване от
Агенцията за приватизация областните упра-
вители са длъжни да съставят актове за дър-
жавна собственост за недвижимите имоти—соб-
ственост на еднолични търговски дружества, при
условията и по реда на Закона за държавната
собственост.
Чл. 27. (1) Министерският съвет определя
задължителната информация, която се предо-
ставя на лицата, заявили интерес за участие в
приватизацията.
(2) Министерският съвет определя кои до-
кументи и сведения, свързани с подготовката и
извършването на приватизационните сделки, са
служебна тайна.
Чл. 28. (1) На търговски дружества с повече от
50 на сто държавно или общинско участие в капи-
тала, с изключение на включените в списъка по
чл. 3, ал. 1, съответно в списъка по чл. 3, ал. 2,
изречение второ, се забранява извършването на
разпоредителни сделки с дълготрайни активи на
дружеството, сключване на договори за придоби-
ване на дялово участие, за наем, за съвместна
дейност, за кредит, за обезпечаване на вземания,
както и поемане на менителнични задължения,
освен с разрешение на Агенцията за приватиза-
ция, съответно на общинските съвети.
(2) Забраната по ал. 1 има сила след приема-
не на изрично решение за забрана от Агенцията
за приватизация и от общинските съвети. Ре-
шението се приема едновременно с възлагане
изготвянето на анализ за правното състояние,
но не по-късно от 31 декември 2002 г.
(3) За търговските дружества, включени в
списъка по чл. 3, ал. 1, забраната по ал. 1 има
сила след вземане на решение за приватизация
от Народното събрание.
(4) Решението по ал. 2 се обнародва в “Дър-
жавен вестник” и се публикува най-малко в два
централни ежедневника.